মায়াজাল থেকে অতীন্দ্রিয়বাদের পথে | From Magic To Mysticism
Channel: Sadhguru Bangla
Date: 24/08/2022

যুগ যুগ ধরে মানুষের কল্পনা অতিমানবিক বা অলৌকিক কিছুর খোঁজ করে এসেছে।  চোখে দেখা, কানে শোনা, নাকের ঘ্রাণ শক্তি, ত্বকের স্পর্শানুভূতি, জিভের স্বাদগ্রাহিতা - এই পাঁচটি ইন্দ্রিয়ের অনুভূতিই হল আমাদের সারাটা জীবনের অভিজ্ঞতা। কিন্তু মানুষের ভেতরে এক অজানা খিদে থাকে যা জীবনের রোজকার অভিজ্ঞতায় ক্ষান্ত থাকে না। সে আরও নতুন, আরও চমৎকার কিছু, আরও অজানা কিছুর স্বাদ পেতে চায়। আর এই মৌলিক আকাঙ্ক্ষাই জন্ম দেয় অতীন্দ্রিয়বাদ বা মরমিয়া বা ইংরাজির "Mysticism" এর। Mystry মানে রহস্য। যে অনন্ত ব্রহ্মাণ্ডের সীমাহীন রহস্যকে আবিষ্কার করে, সেই mystic বা অতীন্দ্রিয়বাদী। 
এই ভিডিওতে প্রথম ভাগে সদগুরু আমাদের Mystic বা অতীন্দ্রিয়বাদী হওয়ার জন্য কীরকম যোগ্যতা লাগে সেই প্রসঙ্গে জানাচ্ছেন।  

এই ভিডিওর দ্বিতীয় অংশে, সদগুরু যুব সমাজকে এক অত্যন্ত সময়োপযোগী বার্তা দিচ্ছেন। আজকাল সমাজে যুবকেরা গাঁজা বা অন্যান্য ড্রাগ সেবন করে নেশাগ্রস্ত হয়ে পড়ছেন৷ সদগুরু আমাদের জানাচ্ছেন নেশা করাটা ভুল কিছু নয়। কিন্তু কিছু সেবন করে নেশাগ্রস্ত হলে তা আমাদের কিছুক্ষণ একটা নেশায় রাখে, কিন্তু পরিণতিতে দীর্ঘ মেয়াদী রোগের সৃষ্টি করে। তাই সদগুরু আমাদের এক উৎকৃষ্ট বিকল্প পথ দিচ্ছেন যাতে করে কিছু না করে, শুধু এক জায়গায় চোখ বন্ধ করে বসে বসেই আমরা নেশায় বুঁদ হয়ে থাকতে পারি আর এর কোনও পার্শ্বপ্রতিক্রিয়াও নেই। যুব সমাজের জন্য এ এক যুগান্তকারী সমাধান।

এই ভিডিওর তৃতীয় অংশে সদগুরু আমাদের বর্তমান শিক্ষা ব্যবস্থার যে গোড়ায় গলদ, সেটা তুলে ধরছেন ও এই ব্যবস্থাকে উন্নত করে সময়োপযোগী করে তোলা নিয়ে সমগ্র মানবজাতিকে এক জরুরি বার্তা দিচ্ছেন। এই মুহূর্তে আমাদের শিক্ষা-ব্যবস্থা পৃথিবীর বহু গুরুত্বপূর্ণ সমস্যার সমাধান হওয়ার জায়গায় এক সমস্যা হয়ে দাঁড়িয়েছে। 

এই ভিডিওর চতুর্থ অংশে সদগুরু UNCCD বা United Nations Convention for Combating Desertification অর্থাৎ জাতি সংঘের মরুভূমিকরণ প্রতিরোধী কনভেনশনের মুখ্য-সচিব ইব্রাহিম থিয়াওয়ের সাথে সারা বিশ্বকে সম্ভাব্য পরিবেশগত দুর্যোগের হাত থেকে বাঁচাতে কাবেরী কলিং প্রকল্পের সমাধানের দিশায় যে বিপুল সম্ভাবনা রয়েছে তা নিয়ে আলোচনা করছেন এবং সব শেষে রয়েছে সদগুরুর সাম্প্রতিক ভ্রমণের ও বিভিন্ন কার্যক্রমের আরও কিছু দৃশ্য।

এই অনন্য ভিডিওটি দেখতে সঙ্গে থাকুন #SadhguruBangla 'র

English Video: https://youtu.be/Q0kj_34dr3g
****************************************
সদগুরু একজন যোগী, অতীন্দ্রিয়বাদী, জনপ্রিয় লেখক ও কবি। সদগুরুকে ভারতবর্ষের প্রথম ৫০ জন প্রভাবশালী মানুষদের মধ্যে একজন ধরা হয়।
দক্ষিণ ভারতের তামিলনাড়ু রাজ্যের কোয়েম্বাটুর শহরের ভেল্লিয়ানগিরি পর্বতের পাদদেশে অবস্থিত সদগুরুর আশ্রম, ঈশা যোগ কেন্দ্র; যোগ এবং ধ্যানের এক পীঠস্থান। যোগ এবং ধ্যানের বিভিন্ন পদ্ধতি শিখতে সারা বিশ্বের বিভিন্ন প্রান্ত থেকে  হাজার হাজার মানুষ এই আশ্রমে আসেন। এছাড়াও সদগুরুর প্রতিষ্ঠিত ঈশা ফাউন্ডেশনের তরফ থেকে সারা দেশ এবং বিশ্ব জুড়ে বিভিন্ন জায়গায় বিভিন্ন স্থানীয় ভাষায় যোগ এবং ধ্যানের শিক্ষা দেওয়া হয়।   
আধ্যাত্মিকতার ক্ষেত্রে তাঁর অবদানের স্বীকৃতিস্বরূপ ২০১৭ সালে ভারত সরকার তাঁকে পদ্মবিভূষণ বেসামরিক পুরস্কার প্রদান করে।
সদগুরু এবং ঈশা ফাউন্ডেশন সম্পর্কে আরও জানতে অফিসিয়াল ওয়েবসাইট দেখুন:
http://www.isha.sadhguru.org

সদগুরু অ্যাপ ডাউনলোড করুন:
http://onelink.to/sadhguru__app

অফিসিয়াল সদগুরু বাংলা সোশ্যাল মিডিয়া লিঙ্ক:
Facebook https://www.facebook.com/SadhguruBangla
Instagram https://www.instagram.com/sadhguru.bangla/
WhatsApp Group https://chat.whatsapp.com/BEAsOWsZBCqDexFfJwhYkG
Telegram https://t.me/joinchat/O7HdSRRMXc2nmmw...

আত্ম রূপান্তরের যোগ এবং ধ্যান শিখুন বিনামূল্যে:
http://isha.sadhguru.org/5-min-practices

সদগুরুর দেওয়া ঈশা ক্রিয়া ধ্যান শিখুন বিনামূল্যে:
http://www.ishafoundation.org/Ishakriya